(návrh)

NARIADENIE VLÁDY
Slovenskej republiky

z ... 2017,

ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov

Vláda Slovenskej republiky podľa § 4 ods. 13 a § 7 ods. 8 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov nariaďuje:

Čl. I

Nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení nariadenia vlády Slovenskej republiky č. 29/2009 Z. z., nariadenia vlády Slovenskej republiky č. 598/2009 Z. z., nariadenia vlády Slovenskej republiky č. 517/2010 Z. z., nariadenia vlády Slovenskej republiky č. 494/2011 Z. z., nariadenia vlády Slovenskej republiky č. 443/2012 Z. z., nariadenia vlády Slovenskej republiky č. 102/2013 Z. z., nariadenia vlády Slovenskej republiky č. 507/2013 Z. z., nariadenia vlády Slovenskej republiky č. 418/2014 Z. z. a nariadenia vlády Slovenskej republiky č. 208/2015 Z. z. sa mení a dopĺňa takto:

1.	§ 1 vrátane nadpisu znie:

„§ 1
Predmet úpravy

Toto nariadenie vlády ustanovuje podrobnosti rozpisu finančných prostriedkov zo štátneho rozpočtu pre základné školy, stredné školy, strediská praktického vyučovania, materské školy pre deti so špeciálnymi výchovno-vzdelávacími potrebami, základné školy pre  žiakov so špeciálnymi výchovno-vzdelávacími potrebami (ďalej len „špeciálne základné školy“), stredné školy pre  žiakov so špeciálnymi výchovno-vzdelávacími potrebami (ďalej len „špeciálne stredné školy“), odborné učilištia, praktické školy a školské zariadenia.“.

Poznámka pod čiarou k odkazu 1 sa vypúšťa.

2.	V § 2 odsek 1 znie:
„(1) Kategórie škôl s jednotným mzdovým normatívom podľa § 4 ods. 5 zákona sú uvedené v prílohe č. 2.“.

Poznámka pod čiarou k odkazu 2 sa vypúšťa.

3.	V § 2 sa vypúšťa odsek 3.

Doterajší odsek 4 sa označuje ako odsek 3.

4.	V § 2 ods. 3 sa za slovo „proces“ vkladá čiarka a  slová „jednotným normatívom na prevádzku okrem tepla“.

5.	V § 3 ods. 2 šiestej vete sa slová „1,5 %“ nahrádzajú slovami „7 %“ a slovo „osobné“ sa nahrádza slovom „prevádzkové“.

6.	V § 3 ods. 11 až 13 sa slová „ods. 3“ nahrádzajú slovami „ods. 1“.

7.	V § 3 odsek 17 znie:
„(17) Normatív na ďalšie vzdelávanie pedagogických zamestnancov pre príslušnú kategóriu škôl sa vypočíta ako súčin základného normatívu na ďalšie vzdelávanie pedagogických zamestnancov a koeficientu personálnej náročnosti pre túto kategóriu škôl.“.
 
8.	§ 3 sa dopĺňa odsekom 18, ktorý znie:
„(18) Základný normatív na ďalšie vzdelávanie pedagogických zamestnancov sa určí ako podiel finančných prostriedkov na ďalšie vzdelávanie pedagogických zamestnancov a súčtu prepočítaných počtov žiakov podľa koeficientu personálnej náročnosti pre jednotlivé kategórie škôl. Prepočítaný počet žiakov podľa koeficientu personálnej náročnosti pre kategóriu školy sa určí ako súčin počtu žiakov v bežnom kalendárnom roku v školách tejto kategórie a koeficientu personálnej náročnosti pre túto kategóriu školy.“.

9.	V § 4 ods. 2 sa vypúšťa prvá veta.
 
10.	V § 4 sa za odsek 2 vkladá nový odsek 3, ktorý znie:
„(3) Mzdový normatív a normatív na výchovno-vzdelávací proces na žiaka 
a)	školy s iným vyučovacím jazykom ako slovenským jazykom, okrem základnej školy, je 108 % zodpovedajúceho normatívu,
b)	základnej školy s iným vyučovacím jazykom ako slovenským jazykom je 113 % zodpovedajúceho normatívu, 
c)	základnej školy, ktorý sa učí jazyk národnostnej menšiny, je 104 % zodpovedajúceho normatívu,
d)	školy v bilingválnom štúdiu je 125 % zodpovedajúceho normatívu.“.

Doterajšie odseky 3 až 18 sa označujú ako odseky 4 až 19.

11.	V § 4 ods. 4 siedma veta znie: „Normatív na žiaka strednej odbornej školy vykonávajúceho praktické vyučovanie v stredisku odbornej praxe,6) vzdelávajúceho sa
a) v odbore vzdelávania zaradenom do kategórie škôl uvedenej v bodoch 5, 6, 9 až 19 prílohy č. 2 je 60 % normatívu na žiaka tejto kategórie školy alebo
b) v odbore vzdelávania zaradenom do kategórie škôl uvedenej v bodoch 7 a 8 prílohy č. 2 je 80 % normatívu na žiaka tejto kategórie školy.“.

12.	V § 4 ods. 6 úvodnej vete a § 6 ods. 6 druhej vete sa slová „a 17“ nahrádzajú slovami „až 18“.

13.	V § 4 ods. 6 písmeno a) znie:
„a) žiak základnej školy započítava so zvýšeným koeficientom s hodnotou uvedenou v prílohe č. 7; hodnota zvýšeného koeficientu vychádza z počtu žiakov školy,“.

14.	V § 4 ods. 6 písmeno h) znie:
„h) žiak strednej odbornej školy vykonávajúci praktické vyučovanie v stredisku odbornej praxe,6) vzdelávajúci sa
1. v odbore vzdelávania zaradenom do kategórie škôl uvedenej v bodoch 5, 6, 9 až 19 prílohy č. 2 započítava s koeficientom 0,6,
2. v odbore vzdelávania zaradenom do kategórie škôl uvedenom v bodoch 7 a 8 prílohy č. 2 započítava s koeficientom 0,8.“.

15.	V § 4 odsek 7 znie: 
„(7) Pri výpočte normatívov podľa § 3 ods. 5, 16 až 18 sa žiak 
a)	školy s iným vyučovacím jazykom ako slovenským jazykom, okrem základnej školy, započítava s koeficientom 1,08,
b)	základnej školy s iným vyučovacím jazykom ako slovenským jazykom započítava s koeficientom 1,13,
c)	základnej školy, ktorý sa učí jazyk národnostnej menšiny, započítava s koeficientom 1,04,
d)	v bilingválnej forme štúdia započítava s koeficientom 1,25.“.

16.	V § 4 ods. 8 úvodnej vete sa slová „5 a 17“ nahrádzajú slovami „5, 17 a 18“.

17.	V § 4 sa vypúšťa odsek 18.

Doterajší odsek 19 sa označuje ako odsek 18.

Poznámka pod čiarou k odkazu 6d sa vypúšťa.
 
18.	V § 6 ods. 2 sa číslo „17“ nahrádza číslom „18“.

19.	V § 7 ods. 1 písm. d) sa vypúšťajú slová „školské hospodárstva a“.

20.	V § 7 ods. 12 sa slovo „obvodnému“ nahrádza slovom „okresného“.

21.	V § 7 ods. 15 sa slovo „obvodnému“ nahrádza slovom „okresnému“.

22.	V § 7 ods. 17 a § 8 ods. 7 sa slovo „piatich“ nahrádza slovom „štyroch“. 

23.	V § 7 ods. 18 a § 8 ods. 8 sa slovo „piatich“ nahrádza slovom „šiestich“.

24.	V nadpise § 9 a v § 9 ods. 6 sa slová „§ 7 ods. 8“ nahrádzajú slovami „§ 4ae“.

25.	V § 9 ods. 8 prvej vete sa slovo „siedmeho“ nahrádza slovom „šiesteho“ a slová „písm. h)“ slovami „písm. f)“.

26.	V nadpise § 9a sa slová „9 písm. c)“ nahrádzajú slovami „8 písm. b)“.

27.	V § 9a ods. 1 sa vypúšťajú slová „ods. 2 písm. b)“ a slová „alebo s nadaním“.

28.	V § 10 úvodnej vete a § 11 sa slovo „obvodného“ nahrádza slovom „okresného“.

29.	Nadpis prílohy č. 2 znie: „Kategórie škôl, v ktorých sa vzdelávanie považuje za sústavnú prípravu na povolanie a koeficienty personálnej, ekonomickej a prevádzkovej náročnosti“. 

30.	Príloha č. 3 vrátane nadpisu znie:
„Príloha č. 3 
k nariadeniu vlády č. 630/2008 Z. z.

Koeficienty tepelnej náročnosti

 	Kategória zariadení s jednotným normatívom na teplo	Rozsah dennostupňov	Koeficient tepelnej náročnosti – KTN	
1	Teplotné pásmo I.	do 3618	1,000	
2	Teplotné pásmo II.	3 619 – 3 901	1,057	
3	Teplotné pásmo III.	3 902 – 4 184	1,114	
4	Teplotné pásmo IV.	4 185 – 4 467	1,171	
5	Teplotné pásmo V.	4 468 – 4 750	1,229	
6	Teplotné pásmo VI.	4 751 – 5 033	1,286	
7	Teplotné pásmo VII.	5 034 – 5 316	1,343	
8	Teplotné pásmo VIII.	nad 5 316	1,400	
“.

31.	V prílohe č. 5 tabuľke č. 1 druhom bode sa vypúšťajú slová „školské hospodárstvo a“ a „školské hospodárstvo“.

32.	Príloha č. 11 vrátane nadpisu znie:
„Príloha č. 11 
k nariadeniu vlády č. 630/2008 Z. z.

Zoznam výkonov a hodnoty koeficientov podľa priemernej časovej náročnosti k jednotlivým výkonom pre financovanie školských zariadení podľa § 8 ods. 1 písm. a)

Skupina	Druhy výkonov	Koeficient	
		Kategória I
– do 15 minút	Kategória II
– 16 až 30 minút	Kategória III
– 31 až 60 minút	Kategória IV
– 61 až 120 minút	
1.	Priama činnosť s klientom	2,1	4,2	8,5	16,9	
2.	Metodická a nepriama činnosť s klientom	1	2	3	4	
“.

33.	V prílohe č. 13 sa vypúšťajú slová „písm. e) až s)“.

Čl. II

Toto nariadenie vlády nadobúda účinnosť 1. januára 2018.